**אגרת קורונה | 14.5.2020**

למרצים ולעובדי מנהל שלום רב,

כשבוע לאחר הפתיחה החלקית של המכללה, להלן מספר עדכונים ודגשים:

1. הפעילות מתקיימת בהתאם להנחיות שפרסמנו, כלומר רובה ממשיכה באמצעים מקוונים ופעילות סדנאות מתקיימת במכללה לפי אישור מראש. זו הזדמנות להודות על שיתוף הפעולה שלכם!
2. הספרייה נפתחה חלקית.
3. נכון לרגע זה אין שינויים בהנחיות המל"ג ומשרד הבריאות בכל הנוגע למוסדות האקדמיים. אנחנו עוקבים ואם יהיו שינויים כאלה נעדכן את הנחיות המכללה בהתאם.
4. למרצים המקיימים פעילות במכללה נבקש לחדד: **אתם אחראים לקיום הנהלים בקבוצת הלימוד שבאחריותכם. נא להזכיר לסטודנטים לשבת במרחק הנדרש, לעטות מסיכה וכו'**.
5. יש לעטות מסיכה כל זמן השהות במכללה. יוצא מכלל זה:
   1. עובדים הנמצאים במשרדם הקבוע לבד או עם עמיתים קבועים במרחק הנדרש.
   2. מרצים רשאים להסיר את המסכה בזמן הדיבור ובלבד שיישמר מרחק של **שלושה** מטר מהאדם הקרוב.
6. לאור בקשות, **מיום ראשון 17.5.2020 נפתח את המכללה בשעה 7:00** (כולל חניון ד').
7. המכללה מחויבת לוודא שכל מי שבא בשעריה ימלא את הצהרת הבריאות. כדי להקל על מילוי הטופס וכדי להימנע מצריכה מיותרת של נייר יצרנו טופס מקוון שהוא פשוט מאוד למילוי: <https://corona-statement-form.forms-wizard.co.il/>.

**נבקשכם להשתמש בטופס המקוון, ומהמרצים להנחות את הסטודנטים להשתמש בטופס זה**.

1. כל יתר הכללים ממשיכים להיות בתוקף.

זה הזמן להודות לכם, מרצים ועובדי מנהל, כל אחד בתחומו, על ההירתמות וההתגייסות בתקופה זו!

בברכה,

הנהלת המכללה